CELEX: 32021R0253
Language: da
Date: 2021-02-17 00:00:00
Title: Kommissionens gennemførelsesforordning (EU) 2021/253 af 17. februar 2021 om ændring af Rådets forordning (EF) nr. 314/2004 om restriktive foranstaltninger på baggrund af situationen i Zimbabwe

19.2.2021   
               
               
                  DA
               
               
                  Den Europæiske Unions Tidende
               
               
                  L 58/15
               
            
         KOMMISSIONENS GENNEMFØRELSESFORORDNING (EU) 2021/253
         af 17. februar 2021
         om ændring af Rådets forordning (EF) nr. 314/2004 om restriktive foranstaltninger på baggrund af situationen i Zimbabwe
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 314/2004 af 19. februar 2004 om restriktive foranstaltninger på baggrund af situationen i Zimbabwe (1), særlig artikel 11, litra b), og
         ud fra følgende betragtninger:
         
                     (1)
                  
                  
                     I Rådets afgørelse 2011/101/FUSP (2) identificeres de personer og enheder, der er omfattet af restriktive foranstaltninger, jf. artikel 4 og 5 i nævnte afgørelse.
                  
               
                     (2)
                  
                  
                     Nævnte afgørelse får virkning ved forordning (EF) nr. 314/2004, for så vidt der kræves en indsats på EU-plan. Navnlig bilag III til forordning (EF) nr. 314/2004 indeholder en liste over de personer og enheder, der ifølge forordningen er omfattet af indefrysningen af pengemidler og økonomiske ressourcer.
                  
               
                     (3)
                  
                  
                     Den 18. februar 2021 vedtog Rådet afgørelse (FUSP) 2021/258 (3) om ændring af oplysningerne om to personer på og om fjernelse af én person fra listen over personer og enheder, der er omfattet af restriktive foranstaltninger.
                  
               
                     (4)
                  
                  
                     Bilag III til forordning (EF) nr. 314/2004 bør derfor ændres —
                  
               VEDTAGET DENNE FORORDNING:
         
            Artikel 1
            Bilag III til forordning (EF) nr. 314/2004 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
         
         
            Udfærdiget i Bruxelles, den 17. februar 2021.
            
               
                  På Kommissionens vegne
               
               
                  For formanden
               
               
                  Generaldirektør
               
               
                  Generaldirektoratet for Finansiel Stabilitet, Finansielle Tjenesteydelser og Kapitalmarkedsunionen
               
            
         
         
            (1)  EUT L 55 af 24.2.2004, s. 1.
         
            (2)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).
         
            (3)  Rådets afgørelse (FUSP) 2021/258 af 18. februar 2021 om ændring af afgørelse 2011/101/FUSP om restriktive foranstaltninger på baggrund af situationen i Zimbabwe (Se side 51 i denne EUT.)
      
      
         
            BILAG
            Afsnit I i bilag III til Rådets forordning (EF) nr. 314/2004 ændres således:
            
                        1)
                     
                     
                        Oplysningerne om følgende personer affattes således:
                        
                                    
                                                »5)
                                             
                                             
                                                Chiwenga, Constantine
                                             
                                          
                                 
                                    Vicepræsident
                                    Tidligere Zimbabwes forsvarschef, pensioneret general, født 25.8.1956
                                    Pas nr. AD000263
                                    ID nr. 63-327568M80
                                 
                                 
                                    Vicepræsident og tidligere Zimbabwes forsvarschef. Medlem af den fælles operative kommando, medvirken i udformning eller ledelse af statens undertrykkende politik. Anvendte hæren til overtagelser af landbrugsbedrifter. Han var under valget i 2008 en af hovedophavsmændene bag volden i forbindelse med anden runde af præsidentvalget.«
                                 
                              
                                    
                                                »7)
                                             
                                             
                                                Sibanda, Phillip Valerio (alias Valentine)
                                             
                                          
                                 
                                    Zimbabwes forsvarschef
                                    Tidligere Zimbabwes hærchef, general, født 25.8.1956 eller 24.12.1954
                                    ID nr. 63-357671H26
                                 
                                 
                                    Zimbabwes forsvarschef og tidligere Zimbabwes hærchef. Højtstående i hæren med forbindelser til regeringen. Medvirken i udformning eller ledelse af statens undertrykkende politik.«
                                 
                              
                  
                        2)
                     
                     
                        Følgende udgår:
                        
                                    
                                                »6)
                                             
                                             
                                                Shiri, Perence (alias Bigboy) Samson Chikerema
                                             
                                          
                                 
                                    Chef for flyvevåbnet
                                    Født 1.11.1955
                                    ID nr. 29-098876M18
                                 
                                 
                                    Højtstående militærofficer og medlem af ZANU-PF's fælles operative kommando. Medvirken i udformning eller ledelse af statens undertrykkende politik. Involveret i politisk vold, bl.a. under valget i 2008 i Mashonaland West og i Chiadzwa.«